Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: Bizottságánál, hogy az ügyészségről szóló 1972. évi V. törvény módosításával kerüljön kizárólagos ügyészségi hatáskörbe mind a fogvatartás során bekövetkezett rendkívüli esemény, mind a rendőr lőfegyverhasználata jogszerűségének,
Paragraph Index: 131

Bizottságánál, hogy az ügyészségről szóló 1972. évi V. törvény módosításával kerüljön kizárólagos ügyészségi hatáskörbe mind a fogvatartás során bekövetkezett rendkívüli esemény, mind a rendőr lőfegyverhasználata jogszerűségének, szakszerűségének vizsgálata. Az országgyűlési bizottság — az ajánlást elfogadva — albizottságot hozott létre a probléma átfogó kivizsgálására és a javaslat előkészítésére. Az országgyűlési biztos az előző beszámoló 8. fejezetében az Országgyűlés intézkedését is kérte. Az Országgyűlés Alkotmány- és Igazságügyi Bizottsága a saját javaslatát az 1998. tavaszi ülésszakán megtárgyalta (OBH 5254/1996). A helyi önkormányzati képviselők jogállását rendező jogszabály megalkotásának kezdeményezésével fordult a belügyminiszterhez az országgyűlési biztos általános helyettese egy települési képviselő-testület tagjai között fennálló baráti, rokoni összefonódásokat sérelmező beadvány ügyében. A belügyminiszter helyettes államtitkára a vizsgálat megállapításaival ugyan egyetértett, az ajánlásban foglalt összeférhetetlenségi szabály kimondása azonban álláspontja szerint — különösen kisebb településeken — ellehetetlenítené a testület megválasztását. Az országgyűlési biztos általános helyettese az ajánlást fenntartotta (OBH 6386/1996). Az országgyűlési biztos a rendőrségi eljárásban a védelemhez való alkotmányos jog átfogó vizsgálata eredményeként több ajánlással kereste meg az igazságügy-minisztert. Kezde- 1999/18/II. szám ményezte például, hogy gyorsítsa fel a büntetőeljárásról szóló törvény kodifikációját és annak során orvosolja a megállapított alkotmányos visszásságokat. A készülő ügyvédi törvény előkészítése folyamatában pedig vizsgálja meg a védelemhez való jog érvényesülésének garanciáit. Az ajánlásra adott válaszban az igazságügy-miniszter ígéretet tett az ajánlásban foglaltak figyelembevételére. A legutóbbi általunk ismert tervezetben azonban több ajánlás, így például a közvédő intézménye nincs szabályozva (OBH 6564/1996). Az országgyűlési biztos 1996-ban a bűncselekmények áldozatainak védelmére létrejött Fehér Gyűrű Közhasznú Egyesület beadványa vizsgálatának eredményeként javasolta az Országgyűlés Emberi Jogi, Kisebbségi és Vallásügyi Bizottságának, hogy az Európai Áldozatvédő Fórum ajánlásai figyelembevételével kezdeményezze a bűncselekmények sértettjeinek kárenyhítését szabályozó törvény megalkotását. Az ajánlást a bizottság elfogadta. Időközben az országgyűlési biztos közreműködésével az Igazságügyi Minisztérium elkészítette a törvénytervezetet, ezt azonban az Országgyűlés még nem tárgyalta meg, annak ellenére, hogy az előző beszámoló

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes